…nem a cselekmény, hanem a viselkedés… –erre a mottóra lehetne felfűzni a választott műveket. Az általunk tervezett évad központi motívuma a **döntés**.

Azt firtatjuk: milyen cselekvéseket, viselkedést mutat az ember, miközben születik benne a döntés? Miközben döntünk, bejárunk különböző utakat, melyeket más-más egyéni nyelven kommunikálunk. Hogyan ábrázolódnak ezek a nyelvek, nyelvi többszólamúságok ugyanannak a színpadnak a deszkáin?

 Hatalom, szerelem, tisztesség, nyomozás az alaptémák. Királyi palota, rendőrszoba, cirkusz, lakótelep a helyszínek. A témák és a helyszínek egyaránt többjelentésűek. Öregek, fiatalok, kamaszok, gyerekek a szereplők: ugyanúgy, mint a mi életünkben.

A 16. századtól a 21. századig ível az időszalag, folyamatosan tükröt tartva a jelennek. Az idők találkozása a nézőtéren különös izgalom amióta a színház létezik.

Az általunk választott darabok a fenti misszióra:

**William Shakespeare** halálának (1616) 400. évfordulója alkalmából a **II.Richárd** c. tragédia színrevitelére gondoltunk. Ősbemutatóját 1925-ben tartotta a Nemzeti Színház.

A haza és hazaszeretet fogalmai a mai kozmopolita világban élő fiatalság számára átértékelődtek**. Katona József: Bánk Bán** című klasszikusa nemzeti szentség, de nehezen megközelíthető, mert nyelve egy nyelvi reform formálódó nyelve. A soknyelvű közeg megjelenítése, a sztereotípiáktól és jelentésrétegektől való megszabadulás izgalmas kihívás. Katona 100 éve,1815-ben készítette el művének legelső változatát.

Elsősorban a nevetni vágyók és népi értékeket előtérbe helyező nézők igényeinek kielégítésére szolgáló **Tóth Ede: A falu rossza** c. műve, 1875-ben, 140 éve került megrendezésre a Nemzeti Színházban. Gonosz Pista szerepét akkor Újházi Ede játszotta , aki 1915-ben hunyt el, 100 éve. A magyar népszínmű szinte elfeledett műfaj, felelevenítése érvényes olvasatban kerülhet a nézők szeme elé. A magyar népi kultúrát, mint értéket állítja a befogadók elé.

**Arthur Miller** (100 éve született,)**:Közjáték Vichyben**( 50 éve mutatták be először) és **Jean Paul Sartre**( 110 éve született) **: A tisztességtudó utcalány** című műveik a humanizmusra,egymás iránti felelősségérzetre és egyetemes elfogadásra teszik a hangsúlyt. Miller műve 10 különböző rétegből jövő embert összezárva mutat be, ez mindenkor izgalmas problémát feszeget. Lényeges, hogy az új generáció figyelmét rá tudjuk irányítani az egyetemes történelem történéseire, emlékeztetve őket arra, amit szüleik, nagyszüleik éltek át. J. P. Sartre története a fajgyűlölet témáját felvető darab ma is időszerű, hiszen ha valamilyen történelmi változás folytán egy társadalmi réteg hátrányos helyzetbe kerül, gyakran megjelenik a társadalmi bűnbak keresése.

Az olvasáskutatók egybehangzó véleménye alapján az olvasási szokások változnak. A csökkenő számú érdeklődő szívesen olvas olyan könyveket, amelyek szerzője közismert. Így **Müller Péter** neve jó hívószó lehet. **Búcsúelőadás** c. művének bemutatóját az 5 éve elhunyt Garas Dezső rendezte Kaposvárott. Maga a cirkusz egy klasszikus metafora-a világ metaforája-ezzel az összes aktuális probléma megjelenítésére képes. Egyesülhet benne a látvány, a humor és a mély tartalmak együttes megjelenítése, ezáltal nagyon széles közönségnek is ajánlható. A tragikus bohócparádé témája nagyon sok improvizációs lehetőséget kínál. A szerző 2016-ban lesz 80 éves.

Az élményanyag szerzésében a színház kitűnő segítség lehet minden korosztály számára. **Békés Pál: A kétbalkezes varázsló** c. művének mindenkihez van üzenete a legkisebbektől a legnagyobbakig. Ez a gyerekdarab a valóság és a varázslóvilág határmezsgyéjén játszódva a csetlő-botló lakótelepi varázsló karakterével üzeni a gyerekeknek, hogy létezik a 21. században mese. Az intertextuális utalások és parafrázisok a felnőttek számára is érdekessé teszik a színházélményt. Egy új színházi nyelvet értő közeg felnevelésében a gyerekdarabok rendkívül meghatározó szerephez jutnak. Békés Pál 5 éve hunyt el.

Manapság a legnehezebben megszólítható korosztály a kamaszoké. A virtuális világukból nehéz őket kiszólítani. **Dragomán György : A fehér király** c. regényét még senki nem vitte színpadra, kiváló dramaturgot igényel a színrevitel. A történet azonban olyan problémákat és gondolatokat fogalmaz meg, melyekben ez a réteg is választ kaphat feltett kérdéseire (barátság, félelmek,szexualitás,társadalmi igazságtalanságról való gondolkodás és az erőszak témája). Az időben, térben kőhajításnyira lévő történetben nem lehet nem érezni az aktualitást, ami azonnal empátiára szólít fel. A serdülő gyereküket megérteni kívánó szülőknek is rendkívül ajánlott. A tanulságos történetet krimi elemek teszik izgalmassá. A rendkívül sikeres mű 10 éve jelent meg, még ma is a nemzetközi irodalmi szóbeszéd tárgya.

|  |  |  |  |  |  |  |  |
| --- | --- | --- | --- | --- | --- | --- | --- |
| B.P.: A kétbalkezes varázsló | D. Gy.: A fehér király | M. P.: Búcsúelőadás | K.J.: Bánk Bán | J. P. S.: A tisztességtudó utcalány | A. M.: Közjáték Vichyben | W. S.: II.Richard | T. E.: A falu rossza |
| Fitzhuber Dongó: **Szarvas J.** | Dzsátá: **Mátyássy B.** | Fehérbohóc,a szellem embere: **Trill Zs.** | II.Endre : **Schnell Á.** | Lizzie**: Szűcs N.** | Lebeau, festőművész: **Varga J.**  | II.Richard király: **Blaskó P.** | Feledi Gáspár: **Földes L.** |
| Éliás Tóbiás: **Fehér T.** | Janika: **Farkas D.** | Lino,a vagabund, átváltozó művész: **Kristán A.** | Bánk: **Blaskó P.** | Fred: **Olt T.** | Bayard, villanyszerelő: **Újvári Z.** | Langley Edmund: **Rácz J.** | Lajos: **Mátyássy B.** |
| Első Badar: **Kristán A.** | nagy Prodán: **Szatory D.** | A négy Cavalcanti, magányos bohóc: **Rácz J.** | Gertrudis: **Söptei A.** | Szenátor: **Tóth L.** | Marchand, üzletember: **Horváth L. O.** | Gaunt János: **Thrill Zs.** | Boriska: **Tompos K.** |
| Lanolin: **Gerlits R.** |  | Harry Belli, a levegő királya: **Tenki R.** | Ottó: **Bakos-K. G.** | Néger: **Reviczky G.** | Monceau, színész: **Farkas D.** | Bolingbroe Henrik: **Fehér T.** | Göndör Sándor: **Szatory D.** |
| Irma néni: **Törőcsik Mari** |  | Ossie,zenebohóc: **Udvaros D.** | Melinda: **Tompos K.** |  | Öreg zsidó: **Bodrogi Gy.** | Carlislei püspök: **Sinkó L.** | Finum Rózsi: **Bánsági I.** |